ᱢᱟᱛᱞᱟ ᱜᱟᱰᱟ

ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮᱭᱟᱜ ᱥᱩᱱᱫᱚᱨᱵᱚᱱ ᱚᱱᱟ ᱥᱩᱨ ᱨᱮ ᱢᱟᱛᱞᱟ ᱱᱟᱹᱭ ᱢᱤᱫᱴᱟᱝ ᱯᱟᱥᱱᱟᱣ ᱫᱚᱨᱭᱟ ᱫᱟᱨᱦᱟᱭ ᱵᱮᱱᱟᱣ ᱟᱠᱟᱫᱟ᱾

ᱯᱩᱨᱚᱱᱫᱚᱨ ᱴᱷᱮᱱ ᱢᱟᱛᱞᱟ ᱱᱟᱹᱭ ᱨᱮᱭᱟᱜ ᱢᱩᱲᱩᱫ ᱱᱟᱹᱭ ᱫᱚ ᱵᱟᱨᱭᱟ ᱦᱤᱸᱥ ᱨᱮ ᱦᱟᱹᱴᱤᱧ ᱟᱠᱟᱱᱟ᱾ ᱢᱤᱫᱴᱟᱝ ᱠᱚᱞᱛᱟᱞᱤᱼᱜᱟᱨᱟᱱᱵᱳᱡᱽ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱚᱱᱟ ᱛᱟᱭᱚᱢ ᱥᱩᱱᱫᱚᱨᱵᱚᱱ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱾ ᱮᱴᱟᱜ ᱫᱚ  ᱵᱟᱥᱚᱱᱛᱤ, ᱯᱟᱛᱷᱟᱱᱠᱷᱚᱞᱤ, ᱥᱩᱨᱡᱤᱭᱟᱵᱮᱨᱤᱭᱟ, ᱢᱚᱥᱡᱤᱫᱵᱚᱛᱤ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱚᱱᱟ ᱛᱟᱭᱚᱢ ᱵᱤᱫᱮᱭᱟᱫᱷᱚᱨᱤ ᱱᱟᱹᱭ ᱨᱮ ᱢᱮᱥᱟ ᱟᱠᱟᱱᱟ᱾

ᱯᱚᱪᱷᱤᱢ ᱨᱮ ᱢᱟᱛᱞᱟ ᱵᱚᱱᱫᱮᱡ ᱨᱮᱭᱟᱜ ᱞᱮᱴᱟᱨᱟᱞ ᱡᱚᱲᱟᱣ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱮᱞᱞᱟᱰᱳᱱᱱᱟ ᱱᱟᱹᱭ, ᱠᱚᱞᱛᱚᱞᱟ ᱱᱟᱹᱭ, ᱯᱤᱭᱟᱞᱤᱼᱱᱟᱵᱤᱯᱩᱠᱩᱨ ᱱᱟᱹᱭ, ᱵᱳᱭᱪᱟᱯᱤ ᱠᱷᱚᱞ, ᱠᱟᱭᱠᱟᱞᱢᱟᱨᱤ ᱱᱟᱹᱭ, ᱥᱩᱭᱟ ᱱᱟᱹᱭ, ᱫᱚᱞᱤᱵᱷᱟᱥᱟᱱᱤ ᱜᱟᱝ ᱟᱨ ᱜᱳᱠᱷᱟᱞᱛᱟᱞᱤ ᱜᱟᱝ, ᱥᱟᱢᱟᱝ ᱥᱮᱫ ᱜᱳᱥᱟᱵᱟ ᱟᱨ ᱨᱟᱭᱢᱟᱝᱜᱚᱞ ᱵᱚᱱᱫᱮᱡ ᱥᱟᱶᱛᱮ ᱢᱩᱲᱩᱫ ᱡᱚᱲᱟᱣ ᱟᱨᱦᱚᱸ ᱟᱹᱰᱤ ᱜᱟᱹᱛᱤᱞ ᱟᱨ ᱟᱭᱢᱟ ᱫᱟᱜ ᱰᱟᱦᱟᱨ ᱨᱮᱭᱟᱜ ᱧᱩᱛᱩᱢ ᱵᱟᱝ ᱮᱢ ᱦᱩᱭ ᱟᱠᱟᱱᱟ᱾  ᱴᱚᱴᱷᱟ ᱨᱮᱭᱟᱜ ᱢᱩᱲᱩᱫ ᱫᱟᱜ ᱰᱟᱦᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱨᱩᱯᱠᱷᱟᱞᱤ ᱠᱷᱟᱞ, ᱯᱟᱛᱷᱟᱱᱠᱷᱟᱞᱤ ᱱᱟᱹᱭ, ᱯᱮᱨᱤᱠᱷᱟᱞᱤ ᱱᱟᱹᱭ ᱟᱨ ᱜᱚᱡᱷᱤᱠᱷᱟᱞᱤ ᱠᱷᱟᱞ, ᱯᱟᱱᱪᱢᱩᱠᱷᱟᱱᱤ ᱠᱷᱟᱞ, ᱢᱮᱭᱟᱱᱟᱰᱤ ᱠᱷᱟᱞ, ᱢᱤᱭᱟᱫᱤᱯ ᱱᱟᱹᱭ, ᱵᱷᱟᱝᱜᱫᱩᱱᱤ ᱱᱟᱹᱭ, ᱠᱟᱞᱤᱱᱫᱤ ᱱᱟᱹᱭ, ᱠᱟᱞᱜᱟᱪᱤᱭᱟ ᱱᱟᱹᱭ, ᱨᱟᱭᱢᱚᱝᱜᱚᱞ ᱜᱟᱰᱟ, ᱡᱤᱞᱞᱟ ᱱᱟᱹᱭ, ᱜᱳᱱᱱᱟ ᱱᱟᱹᱭ ᱟᱨ ᱦᱚᱨᱤᱱᱵᱷᱟᱝᱜᱟ ᱱᱟᱹᱭ᱾

᱑᱘᱖᱐ ᱜᱮᱞ ᱥᱮᱨᱢᱟ ᱨᱮ ᱢᱟᱛᱞᱟ ᱨᱮ ᱯᱳᱨᱴ ᱠᱮᱱᱤᱝ ᱛᱷᱟᱯᱚᱱ ᱞᱟᱹᱜᱤᱫ ᱢᱤᱫᱴᱟᱝ ᱵᱟᱝ ᱥᱤᱜᱤᱞ ᱨᱤᱠᱟᱹ ᱦᱩᱭ ᱞᱮᱱᱟ᱾

ᱢᱚᱠᱚᱨ ᱥᱚᱝᱠᱨᱟᱱᱛᱤ ᱢᱟᱦᱟ  ᱨᱮ ᱮᱛᱚᱢ ᱵᱤᱥᱱᱩᱯᱩᱨ ᱟᱛᱳ ᱨᱮ ᱟᱫᱤ ᱜᱟᱝᱜᱟ ᱟᱨ ᱢᱟᱛᱞᱟ ᱱᱟᱹᱭ ᱨᱮᱭᱟᱜ ᱢᱮᱥᱟᱜ ᱨᱮ ᱓,᱐᱐,᱐᱐᱐ ᱜᱟᱱ ᱫᱷᱚᱨᱚᱢ ᱥᱟᱸᱜᱷᱟᱨᱤᱭᱟᱹ ᱠᱚ ᱩᱢᱚᱜᱼᱟ᱾

ᱫᱟᱜᱼᱡᱟᱹᱲᱤ ᱫᱤᱱ ᱨᱮ ᱢᱟᱛᱞᱟ ᱫᱚ ᱡᱟᱦᱟᱸ ᱞᱮᱠᱟ ᱪᱷᱟᱹᱞ ᱵᱟᱹᱞᱚᱜᱼᱟ ᱡᱮ ᱞᱟᱹᱣᱠᱟᱹ ᱠᱚ ᱛᱮ ᱦᱚᱲ ᱠᱚ ᱤᱫᱤ ᱠᱟᱛᱮ ᱵᱟᱝ ᱠᱚ ᱪᱟᱞᱟᱣ ᱫᱟᱲᱮᱭᱟᱜᱼᱟ᱾  ᱥᱟᱶᱛᱮ, ᱫᱷᱚᱨᱚᱱ ᱫᱤᱱ ᱢᱟᱛᱞᱟ ᱫᱚ ᱡᱟᱦᱟᱸ ᱞᱮᱠᱟ ᱯᱩᱞᱤ ᱡᱟᱣᱨᱟᱜᱼᱟ ᱡᱮ, ᱞᱟᱹᱣᱠᱟᱹ ᱠᱚᱫᱚ ᱡᱮᱴᱤ ᱴᱷᱮᱱ ᱵᱟᱝ ᱦᱮᱡ ᱫᱟᱲᱮᱭᱟᱜᱼᱟ ᱟᱨ ᱡᱮᱴᱤ ᱠᱷᱚᱱ ᱔᱖᱐ ᱢᱤᱴᱟᱨ (᱕᱐᱐ ᱭᱟᱨᱰ) ᱥᱩᱨ ᱨᱮ ᱛᱷᱟᱯᱚᱱ ᱦᱩᱭᱩᱜᱼᱟ᱾  ᱟᱸᱰᱮᱼᱯᱟᱥᱮ ᱴᱚᱴᱷᱟ ᱨᱮᱭᱟᱜ ᱟᱛᱳ  ᱵᱟᱱ ᱠᱷᱚᱱ ᱨᱩᱠᱷᱟᱹᱭ ᱞᱟᱹᱜᱤᱫ ᱢᱟᱛᱞᱟ ᱟᱲᱮ ᱟᱲᱮ ᱛᱮ ᱵᱟᱱᱫᱷ ᱢᱮᱱᱟᱜᱼᱟ᱾

᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱢᱟᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱵᱩᱫᱷᱚᱫᱮᱵᱽ ᱵᱷᱚᱴᱴᱟᱪᱟᱨᱭᱚ ᱢᱟᱛᱞᱟ ᱪᱮᱛᱟᱱ ᱨᱮ ᱢᱤᱫᱴᱟᱝ ᱖᱔᱔ ᱢᱤᱴᱟᱨ (᱒,᱑᱑᱓ ᱯᱷᱩᱴ) ᱰᱟᱦᱟᱨ ᱨᱮᱭᱟᱜ ᱰᱩᱞᱟᱹ ᱮ ᱩᱰᱷᱟᱹᱣ ᱞᱮᱫᱟ᱾  ᱱᱚᱣᱟ ᱫᱚ ᱵᱟᱥᱟᱱᱛᱤ ᱥᱟᱶᱛᱮ ᱠᱮᱱᱤᱝ ᱮ ᱡᱚᱲᱟᱣᱟ᱾ ᱰᱩᱞᱟᱹ ᱫᱚ ᱢᱮᱱᱟᱜᱼᱟ  ᱨᱮ᱾

 ᱵᱟᱨᱦᱮ ᱡᱚᱱᱚᱲ 

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱥᱩᱱᱫᱚᱨ ᱵᱚᱱ ᱨᱮᱭᱟᱜ ᱜᱟᱰᱟ

 ᱥᱟᱹᱠᱷᱭᱟᱹᱛ